Det er med at køre forsigtigt nu hvor Kong Vinter begynder at vise sig. Her til morgen skred en personbil ud i krydset Stormgade/Nyhavnsgade i Aalborg. Bilen skred ud i en cyklist, men ifølge vagtchefen ved Nordjyllands Politi, slap både cyklist og bilist uden skrammer. Der har i løbet af morgenen været nogle enkelte glatføre uheld i det nordjyske. Et enkelt med personskade, oplyser politiet. - Folk kører fint efter forholdene, lyder det fra vagtchef ved Nordjyllands Politi, Bruno Brix. Men det er altså med at køre forsigtigt.

Referat:
<b>Opdateret 11:32</b> Det sner og vejene kan være glatte. Dagens første glatføreuheld fandt sted i Aalborg her til morgen. Der skete ingen personskade. Folk kører fint efter forholdene, lyder det fra politiet.